《中秋不见月》
明代·王钝

白苧衫轻不耐凉，满庭疏雨月无光。山河影没秋才半，鼓角声寒夜未央。

丹药杵閒玄兔歇，桂花香霭素娥藏。乘槎便欲浮银渚，乞取清辉照四方。

作者简介：（1336—1406）元明间河南太康人，字士鲁。元末进士，为猗氏知县。洪武十年征授礼部主事，历官福建参政，以廉慎闻。奉使谕麓川土官，所得礼品，还至云南，悉交国库。建文初拜户部尚书。燕王军进南京时，逃出被俘。成祖诏复故官。寻致仕归，郁郁死。有《野庄集》。